# Yùpitèr (planeta)

*E artíkulo aki ta skirbí na **ortografia di papiamentu**. Lo ta apresiá si por mantené e artíkulo aki na estilo di **papiamentu**.*

| Yùpitèr |
| --- |
|  |
| Yùpitèr kapturá dor di teleskop espasial Hubble den yanüari 2024. |
|  |
| Sùitpol di Yùpitèr kapturá dor di NASA su sonde espasial *Juno* for di un altitut di 52.000 kilometer. |
| Símbolo  |  |
| Karakterístika fisiko |
| Satelit  | 92 |
| Diameter  | 142.984 km |
| Gravedat superfisial  | 23,1 m/s2 |
| Densidat ( WIKINIUM\_MATH\_PH\_0 ) | 1.326 g/cm3 |
| Magnitut ( WIKINIUM\_MATH\_PH\_2 ) | -1,6 |
| Karakterístika di órbita |
| Eksentrisidat (e) | 0,04839266 |
| Periodo ( WIKINIUM\_MATH\_PH\_4 )  | 4.332,71 dia (11,86 aña) |
| Inklinashon ( WIKINIUM\_MATH\_PH\_6 ) | 1,304° |
| Data di opservashon |
| Distansia for di Tera  | 588.000.000 km |
|  |
| Imágen riba  Wikimedia Commons |
| [Editá Wikidata] · [Manual] |

**Yùpitèr** ta e di sinku planeta for di Solo i esun mas grandi den sistema solar. E ta un gigante di gas ku un masa di kasi 2,5 biaha mesun grandi ku tur otro planeta kombiná den sistema solar, i un poko ménos ku un milésimo parti di e masa di Solo. Su diameter ta 11 biaha di Tera i un désimo di Solo. Yùpitèr ta orbitá Solo na un distansia di 5,20 UA, ku un periodo di revolushon di 11,86 aña. E ta e di tres opheto natural mas briante den shelu nokturno, despues di Luna i Venus, i a wòrdu opservá for di tempu prehistóriko.

## Nòmber i símbolo

Gigantenan di gas tambe ta wòrdu yamá planetanan Joviano. E nòmber aki ta bini for di latin *jovis*, e genetivo di e nòmber Yùpitèr. Joviano pues ta nifiká *paresido na Yùpitèr* òf *di Yùpitèr.* E planeta ta nombra pa e ser supremo romano Yùpitèr. Den ambos sivilisashon antiguo griego i romano, Yùpitèr a haña su nòmber di e sernan supremo: Zeus (griego) i Yùpitèr (romano). E Union Astronómiko Internashonal (UAI) a adoptá i formalisá e nòmber na 1976, i for di e tempu ei a nombra satelitnan resien deskubrí na e deidat su stimá, preferí, i desendentenan.

E símbolo planetario pa Yùpitèr, , ta derivá for di zeta griego ku un strepi horizontal ⟨Ƶ⟩, komo abreviashon pa *Zeus*.

## Karakterístika físiko

Yùpitèr ta un gigante di gas, loke ta nifiká ku su komposishon kímiko ta prinsipalmente hidrógeno i helio. E ta e planeta mas grandi den sistema solar, ku un diameter di 142.976 km na e ekueter, ku un volúmen di 1.321 biá di Tera. E densidat promedio di 1,326 g/cm3 ta mas abou ku e kuater planeta terestre.

### Komposishon

E atmosfer di Yùpitèr ta aproksimadamente 76% hidrógeno i 24% helio pa masa. Pa volúmen, e atmosfer superior ta mas o ménos 90% hidrógeno i 10% helio.

### Masa i sais

Sais di Yùpitèr kompará ku Tera i Luna
Yùpitèr ta mas o ménos diesun biá mas anchu ku Tera; miéntras su masa ta 318 biá di Tera. E radio di Yùpitèr ta mas o ménos un désimo e radio di Solo, i su masa ta un milésimo e masa di Solo, loke ta nifiká ku e densidat di e dos orbe ta komparábel.

|  |
| --- |
| **Referensia E artíkulo aki òf un vershon anterior di dje ta un tradukshon di e artíkulo Yùpitèr (planeta) riba e Wikipedia ingles, ku ta kai bao di e lisensia Creative Commons Attribution/Share Alike. Mira e historia di edishon einan.

Nota |

 ·  ·
Sistema solar

|  |  |
| --- | --- |
|  | Solo |
| **Planeta:** | Merkurio · Venus · Tera · Mars · Yùpitèr · Saturno · Uránùs · Nèptünùs  |
| **Planeta enano:** | Ceres · Orcus · Pluto · Haumea · Quaoar · Makemake · Gonggong · Eris · Sedna |
| **Luna di:** | Tera · Mars · Nèptünùs · Pluto |